Er regeringen i gang med at overtræde loven ved at købe skatteoplysninger fra de såkaldte Panama Papers?

Det mener advokat Poul Gudberg fra Silkeborg.

Han mener, at dem, der sidder inde med Panama-papirerne, har fået dem på ulovlig vis. Derfor har han meldt regeringen og Folketinget til Københavns Politi for hæleri.

- Man har begået hæleri, når man har købt noget, som er tilvejebragt ved en ulovlig handling, så nemt er det, mener Poul Gudberg.

Læs også : Skat køber skatteoplysninger om 500 danskere af anonym kilde

Han mener ikke, at det ændrer på noget, at det er oplysninger om nogen, som kan have begået kriminalitet.

- Det ændrer ikke på, at man er i gang med at overtræde straffeloven. Man betaler for noget, som er kommet til veje ved tyveri eller på anden vis. Jeg mener ikke, at vores lovgivere under nogen omstændigheder skal bruge midler, som er ulovlige, siger han.

Folketinget og regering er lovgivere siger, at borgerne skal overholde lovene, forklarer han.